**VAŽNA OBAVIJEST ZA UČENIKE KOJI SU U ŠKOLSKOJ GODINI 2015./2016. OSTVARILI PRAVO NA SUFINANCIRANJE PRIJEVOZA**

Ministarstvo znanosti, obrazovanja i sporta od školske godine 2016./2017. pristupit će novome modelu sufinanciranja i financiranja prijevoza učenika srednjih škola, odnosno uvođenju dohodovnoga cenzusa koji bi sustav ostvarivanja prava učinio pravednijim. U svrhu izrade novoga modela sufinanciranja i financiranja prijevoza učenika srednjih škola, preko službene aplikacije, a na temelju Zaključka Vlade, usvojenom na sjednici 25. svibnja 2016. godine, prikupljat će se osobni identifikacijski brojevi (OIB) članova kućanstva redovitih učenika srednjih škola koji su u školskoj godini 2015./2016. ostvarivali pravo na prijevoz.

Pozivamo učenike koji su u školskoj godini 2015./2016. ostvarivali pravo na sufinancirani, odnosno financirani prijevoz da do **10. lipnja 2016. godine** dostave tražene podatke prijavom uz pomoć AAI korisničkoga računa na adresi <https://app.mzos.hr/sufinanciranjePrijevoza/>.

U Sustav prijevoz učenika dopuštena je prijava onim korisnicima (učenicima) koji u AAI sustavu imaju pod atributom „Temeljna povezanost s ustanovom“ dodijeljenu vrijednost „UČENIK“. Upute za pristup aplikaciji nalaze se u samome Sustavu i na adresi <https://app.mzos.hr/sufinanciranjePrijevoza/Content/upute/Upute_prijevoz.pdf> .

Ispis završne ispunjene elektroničke prijave, koju su potpisali roditelj/skrbnik te učenik/ca, dostavlja se upravnom odjelu za društvene djelatnosti u županiji- poštom ili osobno.

BJELOVARSKO BILOGORSKA ŽUPANIJA

UPRAVNI ODJEL ZA OBRAZOVANJE, KULTURU, SPORT I NACIONALNE MANJINE

DR. A. STARČEVIĆA 8

43000 BJELOVAR